./data/phi0914/phi00144/phi0914.phi00144.perseus-lat1.xml
Titus Livius (Livy)
postero die senatus fuit legatique       auditi sunt  ii nuntiant maiore periculo quam emolumento exercitum per invios       saltus in Macedoniam inductum   Pieriam, quo       processisset, regem tenere; castra castris prope ita conlata esse, ut flumine       Elpeo interiecto arceantur  neque regem pugnandi potestatem facere, nec nostris       vim ad cogendum esse   hiemem etiam insuper       rebus gerendis intervenisse  in otio militem ali, nec plus quam sex        frumentum habere  Macedonum dici triginta milia armatorum esse   si Ap Claudio circa Lychnidum satis validus exercitus foret, potuisse ancipiti       bello distineri regem; nunc et Appium, et quod cum eo       praesidii sit, in summo periculo esse, nisi propere aut iustus exercitus eo       mittatur, aut illi inde deducantur   ad  classem se ex castris profectos sociorum navalium partem morbo audisse       absumptam, partem, maxime qui ex Sicilia fuerint, domos suas abisse, et homines       navibus deesse; qui sint, neque stipendium accepisse neque vestimenta habere             Eumenen classemque eius, tamquam vento       adlatas naves, sine causa et venisse et abisse, nec animum eius regis constare       satis visum  sicut omnia de Eumene dubia, ita Attali       egregie constantem fidem nuntiabant